**Պեկանով կարկանդակ,** քաղցր միջուկով կարկանդակ, որը պատրաստված է եգիպտացորենի օշարակից և պեկանից։ Հայտնի է ԱՄՆ-ում, որպես տոնական ուտեստ։ Մատուցվում է Գոհաբանության և Սուրբ Ծննդյան օրերին։ Կարկանդակը հավանաբար առաջին անգամ պատրաստել են ֆրանսիացի դատապարտյալները Նոր Օռլեանում, երբ ընկույզի մասին իմացել են հնդկացիներից։

Պատմություն
-----------

Հավանաբար, պեկանները դարեր շարունակ օգտագործվել են բնիկ ամերիկացիների կողմից, սակայն աղանդերի բաղադրատոմսը հրապարակվել է միայն 19-րդ դարի վերջին։ 1870-ական թվականներին Տեխասի խոհարարական գրքերում հայտնվեցին շատ բաղադրատոմսեր, որոնք պարունակում էին պեկան՝ որպես հիմք կամ հավելում։ Անհնար է վստահորեն ասել, որ պեկանով կարկանդակի բաղադրատոմսը պատկանում է կոնկրետ անձի։ Ենթադրվում է, որ այն պատկանել է Նոր Օռլեանում հաստատված ֆրանսիացիներին, սակայն այս տեսությունը հաստատող ոչ մի ապացույց չկա։ Կարկանդակի բաղադրատոմսն առաջին անգամ տպագրվել է 1898 թվականին Սենթ Լուիսի եկեղեցու խոհարարական գրքում՝ ուղարկված Տեխասից մի կնոջ կողմից։ Պեկանի կարկանդակներն ավելի տարածված էին հարավային նահանգներում, քանի որ հենց այնտեղ էր աճում պեկանի ծառը։ Ավելի ուշ խոհարարական ընկերություններից մեկը հանրահռչակել է աղանդերի բաղադրատոմսը։ 1920-ականների կեսերին սննդամթերքի ընկերությունները հաճախ ստեղծում և գովազդում էին բաղադրատոմսեր՝ սպառողներին գայթակղելու իրենց արտադրանքը գնելու և օգտագործելու համար։ Դրանցից էր եգիպտացորենի օշարակ արտադրող «Կարո» ընկերությունը (անգլ.՝ Karo)։ Նրանք օշարակի բանկաների վրա տպեցին պեկանով կարկանդակի բաղադրատոմսը, ինչը օգնեց, որ ուտեստը տարածվի ամբողջ հարավում՝ և՛ եգիպտացորենի օշարակով, և՛ պեկանով, այնուհետև ամբողջ երկրում։ Քանի որ բաղադրատոմսը պարզ էր, շատ ամերիկացիներ սկսեցին թխել և իրենց տոնական սեղաններին պեկանով կարկանդակ դնել։

Ներկայումս պեկանով կարկանդակը դարձել է ամերիկյան ավանդական խոհանոցի յուրահատուկ աղանդերներից մեկը։ Հուլիսի 12-ը պեկանով կարկանդակի ազգային օրն է։ 2013-ին Տեխասի Ներկայացուցիչների պալատը որոշում ընդունեց, որով պեկանով կարկանդակը կդհռչակվի որպես Տեխաս նահանգի պաշտոնական աղանդեր (անգլ․ National Pecan Pie Day): Պեկանով կարկանդակը դարձել է Գոհաբանության օրվա ուտեստ՝ դդումով և խնձորով կարկանդակի հետ միասին։

Բաղադրիչներ և տեսակներ
----------------------

Կարկանդակը լցված է թարմ պեկանի, ձվի, շաքարի, եգիպտացորենի օշարակի և կարագի քաղցր խառնուրդով։ Ինչպես ցանկացած դասական ուտեստի բաղադրատոմս, պեկանով կարկանդակն էլ ունի բազմաթիվ այլ պատրաստման տարբերակներ։ Ավանդական պեկան կարկանդակի հայտնի հավելումները ներառում են բուրբոն, վիսկի, մանրացված կոկոս և շոկոլադ։ Շագանակագույն շաքարը երբեմն փոխարինում է եգիպտացորենի օշարակին։ 20-րդ դարի սկզբի պեկան կարկանդակի բաղադրատոմսերը երբեմն պարունակում էին այնպիսի ապրանքներ, ինչպիսիք են կաթը և չամիչը, բայց երբ «Կարո»–յի օշարակի բաղադրատոմսը տարածվեց ամբողջ երկրում, բաղադրիչները քիչ փոխվեցին (բացառությամբ անհատական ​​նախասիրությունների)։

Պեկանով կարկանդակի բաղադրատոմսից շատերում խորհուրդ է տրվում օգտագործել «Կարո» եգիպտացորենի օշարակ, մյուսներում՝ թխկու օշարակ կամ մեղր։

Պեկանով կարկանդակը սովորաբար համեմվում է աղով և վանիլինով, իսկ երբեմն՝ շոկոլադով և վիսկիով։ Կարկանդակը հաճախ մատուցում են հարած սերուցքով։

Ծանոթագրություններ
------------------

1. ↑  History of Pecan Pie Արխիվացված 2010-01-09 Wayback Machine
2. ↑  «How Pecan Pie became the official dessert of Texas». *Houston.com* (անգլերեն). Արխիվացված օրիգինալից 2022 թ․ սեպտեմբերի 23-ին. Վերցված է 2022 թ․ սեպտեմբերի 23-ին.
3. 1 2  Melissa Clark. «The Absolute Best Pumpkin, Apple and Pecan Pies for Thanksgiving». *New York Times Company* (անգլերեն). Արխիվացված օրիգինալից 2022 թ․ սեպտեմբերի 27-ին. Վերցված է 2022 թ․ սեպտեմբերի 27-ին.
4. ↑  «History Pecan Pie». *Natchitoches Pecans* (անգլերեն). Արխիվացված օրիգինալից 2022 թ․ սեպտեմբերի 27-ին. Վերցված է 2022 թ․ սեպտեմբերի 27-ին.
5. ↑  Dana Hatic. «A Brief History of Pecan Pie». *Vox Media* (անգլերեն). Արխիվացված օրիգինալից 2022 թ․ սեպտեմբերի 23-ին. Վերցված է 2022 թ․ սեպտեմբերի 23-ին.
6. 1 2  Athena Hessong. «HISTORYPecan Pie History: How This Dish Became the Official State Dessert of Texas». *Texjas.com* (անգլերեն). Արխիվացված օրիգինալից 2022 թ․ սեպտեմբերի 23-ին. Վերցված է 2022 թ․ սեպտեմբերի 23-ին.
7. ↑  «American Pies». *AtlasMedia Ltd.* (անգլերեն). Արխիվացված օրիգինալից 2022 թ․ սեպտեմբերի 23-ին. Վերցված է 2022 թ․ սեպտեմբերի 23-ին.
8. ↑  «National Pecan Pie Day History». *Sapro Systems* (անգլերեն). Արխիվացված օրիգինալից 2022 թ․ սեպտեմբերի 23-ին. Վերցված է 2022 թ․ սեպտեմբերի 23-ին.
9. ↑  «National Pecan Pie Day». *National Day Calendar* (անգլերեն). Արխիվացված օրիգինալից 2022 թ․ սեպտեմբերի 23-ին. Վերցված է 2022 թ․ սեպտեմբերի 23-ին.
10. ↑  Virginia B. Wood. «Pecan Pie Named the State Pie of Texas». *Austin Chronicle Corp* (անգլերեն). Արխիվացված օրիգինալից 2022 թ․ սեպտեմբերի 23-ին. Վերցված է 2022 թ․ սեպտեմբերի 23-ին.
11. ↑  «Easy Texas Pecan Pie Recipe». *easyanddelish.com* (անգլերեն). Արխիվացված օրիգինալից 2022 թ․ սեպտեմբերի 23-ին. Վերցված է 2022 թ․ սեպտեմբերի 23-ին.
12. ↑  [busycooks.about.com/od/sweetpierecipes/r/bestpecanpie.htm «Best Pecan Pie»]. Արխիվացված օրիգինալից 2008 թ․ դեկտեմբերի 1-ին. Վերցված է 2010 թ․ փետրվարի 2-ին. `{{cite web}}`: Check `|url=` value (օգնություն)
13. ↑  «Cooks.com Bourbon Pecan Pie Recipes». Արխիվացված օրիգինալից 2018 թ․ օգոստոսի 23-ին. Վերցված է 2010 թ․ փետրվարի 2-ին.
14. ↑  «Pecan Pie with Bourbon Whipped Cream». Արխիվացված օրիգինալից 2014 թ․ դեկտեմբերի 22-ին. Վերցված է 2010 թ․ փետրվարի 2-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Պեկանով կարկանդակ» հոդվածին։ |